OpenLLM-France/wikimedia huggingface dataset:
# Unman, Wittering and Zigo

Unman, Wittering and Zigo és una pel·lícula britànica de thriller del 1971 dirigida per John Mackenzie i protagonitzada per David Hemmings, Douglas Wilmer i Carolyn Seymour. El guió fou adaptat per Simon Raven del radioteatre de Giles Cooper Unman, Wittering and Zigo del 1958.
La pel·lícula fou parodiada a Little Britain i per Rowan Atkinson en un esquetx força conegut en un dels primers concerts de Secret Policeman's Ball per Amnistia Internacional.

## Argument

Un nou professor arriba a un col·legi i comença a sospitar que el seu predecessor va ser assassinat pels alumnes, tot i que les seves sospites estan descrites com a paranoia. Es proposa evitar tenir la mateixa sort.

## Repartiment

* David Hemmings - John Ebony
* Douglas Wilmer - Headmaster
* Carolyn Seymour - Nadia Ebony
* Hamilton Dyce - Mr. Winstanley
* Anthony Haygarth - Cary Farthingale
* Barbara Lott - Mrs. Winstanley
* Donald Gee - Stretton
* David Jackson - Clackworth
* Hubert Rees - Blisterine
* David Auker - Aggeridge
* Tom Morris - Ankerton
* Richard Gill - Borby
* Michael Kitchen - Bungabine
* Nicholas Hoye - Cloistermouth
* Tom Owen - Cuthbun
* Toby Simpson - Hogg
* James Wardroper - Lipstrob
* Clive Gray - Muffett
* Rodney Paulden - Munn Major
* Keith Janess - Orris
* Christopher Moran - Root
* Michael Cashman - Terhew
* Paul Aston - Trimble
* Michael Howe - Unman
* Colin Barrie - Wittering

## Producció

L'obra de ràdio fou adaptada a televisió per la BBCel 1965. Els drets cinematogràfics van ser comprats per Mediarts, una nova empresa establerta a Londres i Hollywood. Va ser la primera de les quatre imatges de la companyia, les altres foren el debut directorial de Frederick Raphael, un guió de Dory Previn i un guió d'Odie Hawkins. Paramount es va encarregar de distribuir-la.
El rodatge va començar l'agost del 1970. Fou rodada a Cornualla. Algunes escenes d'interiors foren filmades a Llandudno, Gal·les, però altres i escenes interiors es van rodar majoritàriament als edificis de la Reading Blue Coat School, Sonning, Berkshire, utilitzant alguns dels seus alumnes com a extres durant les vacances d'estiu.
David Hemmings va fer la pel·lícula sense dir-ho a Hemdale, la companyia que va fer tenia el contracte exclusiu dels seus serveis. Això va provocar una demanda.

## Recepció

Screenonline de BFI la va anomenar "un drama de suspens psicològic finament forjat."

## Referències

* ↑ «Unman, Wittering and Zigo (1972)».
* ↑ UNMAN, WITTERING AND ZIGO Monthly Film Bulletin; London Vol. 38, Iss. 444, (Jan 1, 1971): 206.
* ↑ Horan, Tom. «Dicks, Cox and Purves: how I feel your pain», 29-01-2010.
* ↑ «Theatre 625: Unman, Wittering, and Zigo» p. 19, 27-06-1965.
* ↑ Mediarts Tells Plans for 4 Films Los Angeles Times 20 Aug 1970: e15.
* ↑ Paramount to Release 10 Features Los Angeles Times 22 Feb 1971: h15.
* ↑ Victoria Racimo Gets a Top 'Red Sky' Role Martin, Betty. Los Angeles Times 10 Aug 1970: e15.
* ↑ «Reel Streets».
* ↑ Management split at Hemdale Lindsay, Vincent. The Guardian 8 Aug 1970: 10.
* ↑ «BFI Screenonline: Mackenzie, John (1932-2011) Biography».
# Wambaix

Wambaix és un municipi francès, situat a la regió dels Alts de França, al departament del Nord. L'any 2006 tenia 298 habitants. Limita al nord-est amb Estourmel, a l'est amb Cattenières, al sud-est amb Haucourt-en-Cambrésis, al sud amb Esnes, a l'oest amb Séranvillers-Forenville i al nord-oest amb Awoingt.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 355 | 345 | 298 | 334 | 346 | 332 | 311 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1989-2004 | Juste Banse | |
| 2004- | Bruno Cardon | |
# Aurora Jhardi Massanet

Aurora Jhardi Massanet (Palma, 1979) és una activista i expolítica mallorquina.
Va ser portaveu de Guanyem Mallorca i regidora per la coalició Som Palma (nom de la formació morada Podem a Palma). Ocupà els càrrecs de primera tinent de batle, regidora de l’àrea de Funció Pública i Govern Interior i presidenta del districte Nord de Palma entre els anys 2015 i 2019 a l'Ajuntament de Palma, després de la dimissió del llavors regidor Miquel Comes per motius personals.
Llicenciada en Dret per la UIB, va ser representant a la facultat de Dret de la Unió d'Estudiants Progressistes i voluntària a llars de majors i menors tutelats amb la ONG Solidarios para el desarrollo.

## Referències

* ↑ «Guanyem Mallorca es presenta com una plataforma per “la justícia social”», 29-11-2014. Arxivat de l'original el 2021-05-20. [Consulta: 20 maig 2021].
* ↑ «Càrrecs municipals Aurora Jhardi». Arxivat de l'original el 2021-05-20. [Consulta: 21 maig 2020].
* ↑ diariodemallorca.es/Efe.Palma. «Aurora Jhardi será la nueva primera teniente de alcalde en reemplazo de Comas» (en castellà), 07-10-2015. [Consulta: 20 maig 2021].
* ↑ «El viatge a la institució: amb bitllet de tornada, si us plau». [Consulta: 20 maig 2021].
# Grandidierita

La grandidierita és un mineral de la classe dels silicats. Rep el seu nom de l'explorador francès Alfred Grandidier (1836-1912).

## Característiques

La grandidierita és un nesosilicat de fórmula química MgAl₃O₂(BO₃)(SiO₄). Cristal·litza en el sistema ortoròmbic. La seva duresa a l'escala de Mohs és 7,5. És l'anàleg amb magnesi de l'ominelita. Químicament és una espècie propera a la kornerupina.
Segons la classificació de Nickel-Strunz, la grandidierita pertany a «09.AJ: Estructures de nesosilicats (tetraedres aïllats), amb triangles de BO₃ i/o B[4], tetraèdres de Be[4], compartint vèrtex amb SiO₄» juntament amb els següents minerals: ominelita, dumortierita, holtita, magnesiodumortierita, garrelsita, bakerita, datolita, gadolinita-(Ce), gadolinita-(Y), hingganita-(Ce), hingganita-(Y), hingganita-(Yb), homilita, melanocerita-(Ce), minasgeraisita-(Y), calcibeborosilita-(Y), stillwellita-(Ce), cappelenita-(Y), okanoganita-(Y), vicanita-(Ce), hundholmenita-(Y), prosxenkoïta-(Y) i jadarita.

## Formació i jaciments

Va ser descoberta l'any 1902 al Cap d'Andrahomana, al districte de Tôlanaro, a la regió d'Anosy (Província de Toliara, Madagascar).

## Referències

* ↑ «Grandidierite» (en anglès). Mindat. [Consulta: 2 octubre 2016].
# Roland Hennig

Roland Hennig (Hoyerswerda, Saxònia, 19 de desembre de 1967) és un ciclista alemany, ja retirat. Nascut a Alemanya de l'Est va defensar els seus colors fins a la reunificació alemanya.
Va combinar tant el ciclisme en carretera amb la pista. En aquesta última modalitat va obtenir una medalla de plata als Jocs Olímpics de Seül, i dos al Campionat del món de persecució per equips.

## Palmarès en pista

* 1986
** Campió de la RDA en Persecució per equips
* 1987
** Campió de la RDA en Persecució per equips
* 1988
** Medalla de plata als Jocs Olímpics de Seül en Persecució per equips (amb Carsten Wolf, Steffen Blochwitz i Dirk Meier)

## Palmarès en ruta

* 1987
** Vencedor de 2 etapes a la Volta a Lieja
* 1992
** Vencedor d'una etapa al Teleflex Tour

## Referències

* ↑ «Olympedia – Roland Hennig». [Consulta: 17 agost 2024].
* ↑ Kluge, Volker. Das grosse Lexikon der DDR-Sportler: die 1000 erfolgreichsten und populärsten Sportlerinnen und Sportler aus der DDR, ihre Erfolge und Biographien. Berlin: Schwarzkopf & Schwarzkopf, 2001, p. 150. ISBN 978-3-89602-348-3.

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Vasilseverginita

La vasilseverginita és un mineral arsenat-sulfat de fórmula química Cu$_9$O₄(AsO₄)₂(SO₄)₂. Va ser aprovada com a espècie vàlida per l'Associació Mineralògica Internacional l'any 2015. Cristal·litza en el sistema monoclínic.
La seva estructura és única. És el primer mineral de coure del volcà Tolbàtxik que conté anions arsenat i també sulfat. Químicament d'alguna manera similar a la leogangita i la parnauïta.
Va ser descoberta a una fumarola d'un con d'escòria del volcà Tolbàtxik, situat a Kamtxatka (Districte Federal de l'Extrem Orient, Rússia). Es tracta de l'únic indret on ha estat trobada aquesta espècie mineral.

## Referències

* ↑ «Vasilseverginite» (en anglès). Mindat. [Consulta: 27 octubre 2016].
# Jordi Trias i Casanovas

Jordi Trias i Casanovas (Barcelona, 13 de novembre de 1923 - Barcelona, 5 d'agost de 2022) fou un jugador d'hoquei sobre patins català de les dècades de 1940 i 1950.

## Trajectòria

Començà a jugar al CH Turó l'any 1939, passant al RCD Espanyol el 1942. A l'Espanyol passà la gran part de la seva carrera, fins al 1963. El seu palmarès és envejable, amb catorze Campionats de Catalunya, onze d'Espanya i dues Copes de les Nacions de Montreux. Formà part de la primera selecció espanyola que fou tercera al Campionat del Món de 1947. Jugà 113 partits amb la selecció i assolí tres Campionats del Món (1951, 1954, 1955) i un d'Europa (1957 a Barcelona). També jugà amb la Selecció catalana (dita de Barcelona) l'any 1949 el Tornejos Internacionals de Lisboa i Porto.
Fou entrenador, essent seleccionador espanyol juvenil, guanyant l'Europeu (1964). També dirigí el Club Patí Voltregà, amb el qual assolí la primera Copa d'Europa del club el 1966.
L'any 1969 fou objecte d'un gran homenatge. Va morir l'any 2022 als 98 anys d'edat.

## Palmarès
### RCD Espanyol

* Campionat d'Espanya:
** 1944, 1947, 1948, 1949, 1951, 1954-57, 1961, 1962
* Campionat de Catalunya:
** 1943, 1944, 1946, 1947, 1948, 1949, 1950, 1951, 1952, 1953, 1955, 1956, 1958, 1961
* Copa de les Nacions:
** 1952, 1953

### Espanya

* Campionat del Món:
** 1951, 1954, 1955
* Campionat d'Europa:
** 1957

## Referències

* 1 2 «CAMPEONES». Mundo Deportivo, 21-06-1951. [Consulta: 17 gener 2016].
* 1 2 3 4 5 6 7 «Jordi Trias Casanovas». Gran Enciclopèdia Catalana. [Consulta: 17 gener 2016].
* ↑ «Reportaje a Jordi Trias.Integrante de España 1951». hockeyglobal.net. [Consulta: 17 gener 2016].
* ↑ «Fitxa de Trias». rinkhockey.net. [Consulta: 1r octubre 2015].
* ↑ «Homenaje nacional a un grande del hockey español». Mundo Deportivo, 17-04-1969. [Consulta: 17 gener 2016].
* ↑ «Muere Jordi Trias, legendario jugador de hockey patines». Mundo Deportivo, 05-08-2022. [Consulta: 5 agost 2022].
# Vicenç Tur Martí

* No s'ha de confondre amb Vicent Tur Torres.
Vicenç Tur Martí (Maó, 1 de desembre de 1978) és un polític menorquí. Llicenciat en Ciències Polítiques per la Universitat Pompeu Fabra, va obtenir el Màster en Gestió Pública per la UCM i Màster en Lideratge i Comunicació Política per la UAB.
Ha estat el Secretari General del PSOE Menorca, portaveu de l'oposició a l'Ajuntament de Maó i Candidat a l'Alcaldia de Maó.
Acabada la seva etapa formativa a la UAM, es va incorporar com a tècnic de participació ciutadana a l'Ajuntament de Parla, lloc que va abandonar quan Joana Barceló el designà Director Insular d'Ordenació del Territori. Durant aquells anys va gestionar l'aplicació de la llei que permetia l'ús públic del Camí de Cavalls. A les eleccions de 2007 ocupà la tercera posició en la llista d'Artur Bagur a l'Ajuntament de Maó. Posteriorment fou escollit alcalde de Maó pels membres del consistori l'octubre de 2008 després que Artur Bagur fos escollit senador i dimitís com a alcalde el 26 de setembre del 2008. Durant els seus 3 anys de mandat es va redactar el Pla General d'Ordenació Urbana de Maó, es van gestionar les inversions de la Llei de Barris i del Plan E i es va inaugurar la Casa de Ses Aigües com a centre de creació artística i formació juvenil, entre d'altres.

## Referències

* ↑ Ultima Hora Menorca (castellà)
* ↑ González, Jordi «Conxa Juanola será la alcaldesa de Maó en un gobierno junto al PSOE». Menorca Local, 11-06-2015. Arxivat 29 de desembre 2015 a Wayback Machine. «Còpia arxivada». Arxivat de l'original el 2015-12-29. [Consulta: 4 gener 2016].
# Avon Park

Avon Park és una població dels Estats Units a l'estat de Florida. Segons el cens de l'1 de juliol de 2007 tenia 9.030 habitants.

## Demografia

Segons el cens del 2000, Avon Park tenia 8.542 habitants, 3.218 habitatges, i 2.114 famílies. La densitat de població era de 710,8 habitants per km².
Dels 3.218 habitatges en un 28,1% hi vivien nens de menys de 18 anys, en un 43,6% hi vivien parelles casades, en un 17,2% dones solteres, i en un 34,3% no eren unitats familiars. En el 28,2% dels habitatges hi vivien persones soles el 14,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,59 i el nombre mitjà de persones que vivien en cada família era de 3,08.
Per edats la població es repartia de la següent manera: un 26,5% tenia menys de 18 anys, un 11,1% entre 18 i 24, un 23,6% entre 25 i 44, un 18,3% de 45 a 60 i un 20,5% 65 anys o més.
L'edat mediana era de 36 anys. Per cada 100 dones de 18 o més anys hi havia 94,2 homes.
La renda mediana per habitatge era de 23.576 $ i la renda mediana per família de 27.617 $. Els homes tenien una renda mediana de 21.890 $ mentre que les dones 18.678 $. La renda per capita de la població era d'11.897 $. Entorn del 21,3% de les famílies i el 27,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Avon Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Avon Park». American Fact Finder. Oficina del Cens dels Estats Units, 12-01-2010.
# Grantsville (Utah)

Grantsville és una població dels Estats Units a l'estat de Utah. Segons el cens del 2000 tenia 6.015 habitants.

## Demografia

Segons el cens del 2000, Grantsville tenia 6.015 habitants, 1.856 habitatges, i 1.527 famílies. La densitat de població era de 130,4 habitants per km².
Dels 1.856 habitatges en un 49,4% hi vivien nens de menys de 18 anys, en un 68,4% hi vivien parelles casades, en un 9,2% dones solteres, i en un 17,7% no eren unitats familiars. En el 15,4% dels habitatges hi vivien persones soles el 7,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,24 i el nombre mitjà de persones que vivien en cada família era de 3,62.
Per edats la població es repartia de la següent manera: un 36,7% tenia menys de 18 anys, un 10,1% entre 18 i 24, un 27,3% entre 25 i 44, un 17,4% de 45 a 60 i un 8,5% 65 anys o més.
L'edat mediana era de 27 anys. Per cada 100 dones de 18 o més anys hi havia 96,4 homes.
La renda mediana per habitatge era de 45.614 $ i la renda mediana per família de 50.433 $. Els homes tenien una renda mediana de 38.715 $ mentre que les dones 24.548 $. La renda per capita de la població era de 15.681 $. Entorn del 4,3% de les famílies i el 5,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Grantsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Grantsville». American Fact Finder. Oficina del Cens dels Estats Units, 12-01-2010.
# Vireó de Yucatán

La vireó de Yucatán (Vireo magister) és un ocell de la família dels vireònids (Vireonidae).

## Hàbitat i distribució

Habita manglars, bosc obert, vegetació costanera i ciutats a l'illa de Grand Cayman, Península de Yucatán, Belize i illes properes.

## Referències

* ↑ «Vireó de Yucatán». Cercaterm. TERMCAT, Centre de Terminologia. Rev. 10/05/2023(català)
# José María de Miguel Gil

José María de Miguel Gil (Logronyo, 1950) és un economista, advocat i polític riojà. Ha estat membre de la comissió executiva regional del PSOE. Fou escollit senador per la Rioja a les eleccions generals espanyoles de 1982, on negocià l'estatut d'autonomia per La Rioja i fou escollit el primer president de la comunitat autònoma el 1983. Ocupà el càrrec fins al 1987.

## Enllaços externs

* Fitxa del Senat
# Vil·la Emília

La Vil·la Emília és un edifici del municipi de Sant Jaume d'Enveja (Montsià) que forma part de l'Inventari del Patrimoni Arquitectònic de Catalunya.

## Descripció

És un edifici de planta rectangular, aixecat vora la carretera de Sant Jaume a Amposta, pel camí del cementiri, abans d'arribar a Balada. Consta d'una sola planta, el sector que mira a la carretera està destinat a habitatge i l'altre a magatzem. Construcció senzilla seguint el model popular, amb obertures rectangulars. Les finestres obertes a la façana i la part posterior estan enreixades. La coberta és a dues vessants de teula àrab i carener en sentit longitudinal. Davant l'edifici hi ha una esplanada i a l'altra banda un forn de pa i la boca d'una cisterna, situada possiblement sota l'espai esmentat davant la casa.
El forn es conserva sencer, encara que amb escletxes a la base i la volta. Consta d'una base de maçoneria sobre la qual s'aixeca la colta del forn, feta amb totxo.

## Referències

* 1 2 «Vil·la Emília». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 18 gener 2016].

## Enllaços externs

* «Vil·la Emília». Mapa de recursos culturals. Diputació de Tarragona. Arxivat de l'original el 2016-03-03. [Consulta: 18 gener 2016].
# Vjekoslav Luburić

Vjekoslav Luburić (Humac, Ljubuški, actual Bòsnia i Hercegovina, 20 de juny de 1913 - Carcaixent, València, 20 d'abril de 1969), conegut també com a Maks Luburić.
Va formar part del moviment Ústaixa i va dirigir el camp de concentració de Jasenovac. Només va cursar estudis primaris. El 1931 es va adherir al moviment Ústaixa. Va emigrar a Hongria en 1932 i es va instal·lar en el camp ústaixa de Jankapuszta, a prop de Budapest, on es va convertir en cap de l'economat del camp.
A l'abril de 1941 va retornar a Croàcia. Durant la formació de l'Estat independent de Croàcia (NDH), al principi de la Segona Guerra Mundial, Luburić va ser ascendit a general, encarregat de la regió del Drina. A partir de la instauració de les presons d'extermini per part de l'Estat Croat, aliat dels nazis, Luburić fou nomenat comandant principal dels camps, i en una cerimònia celebrada el 9 d'octubre de 1942, es va vantar per la gran "eficàcia" del centre d'assassinat de Jasenovac.
Es considera que entre 69.000 i 700.000 persones van trobar la mort en Jasenovac. Els observadors nazis que estaven amb ell el van qualificar, en diversos informes oficials, de "sàdic extrem" i de "malalt mental".
Després de la derrota de l'Estat independent de Croàcia, Luburić va dirigir breument una formació paramilitar anomenada els Croats (Križari), però no va aconseguir el seu objectiu de restablir el règim croata afí al nazisme. Al final de la Segona Guerra Mundial, va passar il·legalment a Hongria, després a Àustria i més tard a França.
Posteriorment es va instal·lar a Espanya, on va viure protegit pel règim franquista, que li va facilitar el nom fals de Vicente Pérez. Es va casar amb una espanyola, amb la qual va tenir quatre fills. Dirigia una impremta a Carcaixent i participava en activitats de les organitzacions d'emigrants croats a Espanya, Suècia, Alemanya, Canadà...
Luburić va ser assassinat en la seua casa de Carcaixent el 20 d'abril de 1969 per Ilija Stanić, un suposat agent dels serveis secrets iugoslaus (UDBA), que mai va ser detingut.

## Referències

* ↑ The state comission of Croatia for the Investigation of the Crimes of the Occupation Forces and Their Collaborators, Zagreb, 1946
* ↑ (castellà) Enguix, Salvador. La otra cara de Vicente Pérez, La Vanguardia, 3 de desembre de 2006, Suplement Domingo, p.10 (accés 28-10-09) PDF
* ↑ Vicent Usó, Un crim de fa trenta-set anys, Avui, 14 de juny de 2007, Suplement Cultura, p.15 (accés 6-10-09)
# Assaig

«Assaig» té aquests significats:
* Assaig (literatura), gènere literari
* Assaig o try, tipus d'anotació en el rugbi
* Assaig (arts escèniques), sessió de creació, muntatge i perfeccionament d'un espectacle d'arts escèniques, abans de ser presentat al públic
* Assaig clínic, avaluació experimental d'un producte, substància, medicament, tècnica diagnòstica o terapèutica
* Assaig de control de qualitat, tipus de prova física per a avaluar alguna qualitat d'una substància, material o producte
* Assaig mecànic, procediment experimental per conèixer alguna propietat mecànica d'un material o d'un cos físic
* Assaig químic, procediment experimental per a conèixer alguna propietat química d'una substància
* Assaig de quimiotaxi , instrument experimental per a l'avaluació de l'habilitat quimiotàctica de les cèl·lules procariòtiques o eucariotes
* Assaig no destructiu , prova d'anàlisi de propietats que no modifica la mostra

## Vegeu també

* Assaigs, una col·lecció de 107 assaigs escrits per Michel de Montaigne.
# Grantwood Village

Grantwood Village és una població dels Estats Units a l'estat de Missouri. Segons el cens del 2000 tenia 883 habitants.

## Demografia

Segons el cens del 2000, Grantwood Village tenia 883 habitants, 347 habitatges, i 284 famílies. La densitat de població era de 405,9 habitants per km².
Dels 347 habitatges en un 28% hi vivien nens de menys de 18 anys, en un 74,4% hi vivien parelles casades, en un 6,6% dones solteres, i en un 17,9% no eren unitats familiars. En el 17,3% dels habitatges hi vivien persones soles el 14,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 2,86.
Per edats la població es repartia de la següent manera: un 23% tenia menys de 18 anys, un 3,3% entre 18 i 24, un 17,9% entre 25 i 44, un 26,8% de 45 a 60 i un 29% 65 anys o més.
L'edat mediana era de 50 anys. Per cada 100 dones de 18 o més anys hi havia 89,4 homes.
La renda mediana per habitatge era de 91.754 $ i la renda mediana per família de 90.844 $. Els homes tenien una renda mediana de 66.250 $ mentre que les dones 35.417 $. La renda per capita de la població era de 52.008 $. Entorn del 0,7% de les famílies i l'1,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Grantwood Village». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 8 agost 2010].
* ↑ «Geographic Comparison Table- Grantwood Village». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Vireó de Jamaica

El vireó de Jamaica (Vireo modestus) és un ocell de la família dels vireònids (Vireonidae).

## Hàbitat i distribució

Habita zones amb arbusts de Jamaica.

## Referències

* ↑ «Vireó de Jamaica». Cercaterm. TERMCAT, Centre de Terminologia. Rev. 10/05/2023(català)